कैरौं की महान मस्जिद
कैरौं की महान मस्जिद (अरबी: جامع القيروان الأكبر‎), जिसे उक़्बा की मस्जिद भी कहा जाता है (جامع عقبة بن نافع), जो ट्यूनीशिया के कैरौं में स्थित एक मस्जिद है। जिसे यूनेस्को की विश्व विरासत नगरी का दर्जा दिया गया है, यह उत्तरी अफ्रीका में सबसे बड़े और सबसे प्रभावशाली इस्लामी स्मारक में से एक है। यह मस्जिद अरब जनरल उकबा इब्न नफी द्वारा वर्ष 50 ऐ एच (670 ईस्वी) में कैरौं शहर की स्थापना के समय में स्थापित की गई, यह मस्जिद 9,000 वर्ग मीटर (97,000 वर्ग फुट) के क्षेत्र पर बना हुआ हैं। यह इस्लामी दुनिया में बने सबसे पुराने पूजा स्थलों में से एक है, और माघरेब में बने बाद के सभी मस्जिदों के लिए यह एक नमूना के रूप में था। लगभग 405 मीटर (1,329 फीट) की परिधि में एक हाइपोस्टाइल(कई पंक्तियों में खंभों द्वारा समर्थित छत) प्रार्थना कक्ष, एक संगमरमर का पक्का आंगन और एक चौकोर मीनार है। अपनी आध्यात्मिक प्रतिष्ठा के अलावा, उकाब की यह मस्जिद इस्लामी वास्तुकला की उत्कृष्ट कृतियों में से एक है, जिनमे घोड़े की नाल वाले मेहराब के पहले उपयोग व अन्य चीजे उल्लेखनीय है। दो शताब्दियों बाद (9 वें ईस्वी) में अघलाबिद के तहत व्यापक कामों ने मस्जिद को अपना वर्तमान पहलू को रूप दिया। उकबा की मस्जिद और कैरौं के अन्य पवित्र स्थलों की प्रसिद्धि ने शहर को विकसित और विस्तारित करने में मदद की। यहां के विश्वविद्यालय, मस्जिद में पढ़ाने वाले विद्वानों से युक्त था, जो इस्लामी विचार और धर्मनिरपेक्ष विज्ञान दोनों में शिक्षा का केंद्र था। उस समय की भूमिका की तुलना मध्य युग में पेरिस विश्वविद्यालय की तुलना से की जा सकती है। 11 वीं शताब्दी के मध्य से शहर में गिरावट आने के साथ, बौद्धिक विचार का केंद्र ट्यूनिस में ईज़-जितौना विश्वविद्यालय में स्थानांतरित हो गया।